Diari Oficial de la Generalitat Valenciana


Sumari del DOGV 2371, del 21-10-1994 (1994/832783)

ORDRE de 5 de setembre de 1994, de la Conselleria d'Educació i Ciència, per la qual s'autoritzen els ensenyaments i es disposa el funcionament de les escoles oficials d'idiomes de Quart de Poblet i Sagunt.
-------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/09/05/(7)/dof/vci/html**

### Dades del document

Número de DOGV
:   2371

Data del DOGV
:   21-10-1994

Secció del DOGV
:   DISPOSICIONS GENERALS

Número del document
:   1994/832783


Data del document
:   05-09-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 5 de setembre de 1994, de la Conselleria d'Educació i Ciència, per la qual s'autoritzen els ensenyaments i es disposa el funcionament de les escoles oficials d'idiomes de Quart de Poblet i Sagunt. [94/6757]  
En compliment del que s'estableix en el Decret 158/1994, de 29 de juliol (DOGV 26 d'agost), del Govern Valencià, pel qual es creen les escoles oficials d'idiomes de Quart de Poblet i Sagunt, cal ordenar l'inici de les activitats acadèmiques en ambdós centres.  
Aquests centres s'hauran d'ajustar al que s'estableix en la Llei 29/1981, de 24 de juny (BOE de 16 de juliol); el Reial Decret 967/1988, de 2 de setembre (BOE de 10 de setembre) i en el Reial Decret 1523/89, d'1 de desembre (BOE de 18 de desembre).  
Fent ús de les competències que em confereix l'article 35 de la Llei 5/1983, del Govern Valencià,  
ORDENE:  
Primer  
Les escoles oficials d'idiomes de Quart de Poblet, codi 64088945, i de Sagunt, codi 05365468, començaran les activitats acadèmiques en el curs escolar 1994/95 i impartiran els ensenyaments de primer nivell de Francés i Anglés.  
Segon  
El director territorial de València designarà, entre els funcionaris del cos de professors d'escoles oficials d'idiomes, el director accidental de cada una de les escoles, en el termini adequat perquè les activitats es puguen iniciar en el termini establert.  
Tercer  
La implantació efectiva dels ensenyaments a què es refereix l'apartat primer d'aquesta ordre queda condicionada al fet que el nombre d'alumnes inscrits en cada una de les especialitats siga com a mínim de 20.  
Quart  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre i, a més a més, dotarà el centre de l'equipament i el material didàctic necessaris. A aquest efecte, la Direcció Territorial d'Educació de València efectuarà l'oportuna i raonada proposta.  
DISPOSICIó ADDICIONAL  
El que s'estableix en aquesta disposició s'inscriurà en el Registre de Centres Docents de la Generalitat Valenciana.  
DISPOSICIó TRANSITòRIA  
La implantació dels ensenyaments autoritzats es portara a cap de forma progressiva. En el curs escolar 1994/95, només s'hi admetrà matrícula per a cursar estudis de primer curs del cicle elemental. La implantació de la resta de cursos del primer nivell s'efectuarà al llarg dels anys acadèmics successius, a raó d'un curs per any escolar.  
DISPOSICIONS FINALS  
Primera  
S'autoriza les direccions generals de Règim Econòmic, de Personal i de Centres Docents, perquè, en l'àmbit de les seues respectives competències, adopten totes les resolucions que siguen necessàries per a l'aplicació i desplegament del que es preveu en aquesta ordre.  
Segona  
Aquesta ordre entrarà en vigor el dia de la publicació en el Diari Oficial de la Generalitat Valenciana. No obstant això, els efectes acadèmics es referiran al curs escolar 1994/95.  
València, 5 de setembre de 1994  
El conseller d'Eduació i Ciència,  
JOAN ROMERO I GONZáSLEZ


Còpia Permalink ELI